text: Wigerus Vitringa
  Libbensrin[bewurkje seksje | boarne bewurkje]
  Vitringa kaam út in famylje fan rjochtsgelearden en teologen út Ljouwert. Hy studearre ek rjochten oan de Universiteit fan Frjentsjer, hjir promovearre hy op 4 july 1678. Nei syn stúdzje festige hy him yn Ljouwert as advokaat fan it Hof fan Fryslân. Neist syn aktiviteiten as advokaat skildere hy portretten, en letter ek seesichten.
  Hjirnei gie hy wer yn Ljouwert wenjen. Trochdat syn sicht hieltyd minder waard troch in eachkwaal, koe hy nei 1706 gjin skilderijen mear meitsje. Wol liede hy learlingen op ta skilder. Ien fan syn learlingen wie Taco Hayo Jelgersma, fan Harns. Jelgersma hat in tal portretten fan Vitringa makke.
  It wurk fan Vitringa is bot ynspirearre troch skilderijen fan Ludolf Backhuysen, ien fan syn learmasters. In tal wurken fan Vitringa binne sadwaande yn it ferline ek taskreaun oan Backhuysen. Ek Richard Brakenburg fan Haarlim hat in learmaster fan Vitringa west.
  Utstalling[bewurkje seksje | boarne bewurkje]
  Yn 2008, tusken 3 febrewaris en 11 maaie wie yn it Frysk Museum in útstalling fan Vitringa syn wurken te besjen. Yn de útstalling stiene Vitringa syn wurken sintraal, ek wurken fan syn masters en learlingen waarden útstalle.
  Literatuer[bewurkje seksje | boarne bewurkje]
  - Wigerus Vitringa - De zeeschilder van Friesland; Friese Pers Boekerij. ISBN 9789033007392